Diari Oficial de la Generalitat Valenciana


Sumari del DOGV 5415, del 27-12-2006 (2006/14167)

ORDE de 17 de novembre de 2006, de la Conselleria de Benestar Social, per la qual s'aprova la Carta de Servicis d'Acolliment de Menors en Famílies Educadores.
--------------------------------------------------------------------------------------------------------------------------------------------------------------

### Dades del document

Número de DOGV
:   5415

Data del DOGV
:   27-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14616


Data del document
:   17-11-2006

Organisme emissor
:   Conselleria de Benestar Social

Tipus de document
:   Ordre

Descriptors 

:   * protecció de la infància
    * xiquet
    * jove
    * legislació
    * relació administració-administrat
    * norma de qualitat
    * ciutadà

ORDE de 17 de novembre de 2006, de la Conselleria de Benestar Social, per la qual s'aprova la Carta de Servicis d'Acolliment de Menors en Famílies Educadores. [2006/14537]  
El Decret 191/2001, de 18 de desembre, del Govern Valencià, que va aprovar la Carta del Ciutadà de la Comunitat Valenciana i va regular les cartes de servicis en la Generalitat Valenciana, establix en l'article 6 que la Carta del Ciutadà de la Comunitat Valenciana serà objecte de desenrotllament a través de cartes de servicis sectorials i específiques que plasmaran els estàndards de qualitat als quals s'ajustarà la prestació dels servicis públics d'acord amb els principis marc recollits en la carta.   
La Dirección General de Família, Menor i Adopcions ha elaborat una Carta de Servicis en matèria d'Acolliment en Famílies Educadores, que d'acord amb allò establit en l'article 12.2 del Decret 191/2001, de 18 de desembre, ha sigut informada favorablement per la Direcció General d'Administració Autonòmica.  
Per tot això, i fent ús de les facultats assignades per l'article 12.1 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana,   
ORDENE  
Article 1  
Aprovar la Carta de Servicis corresponent a l'acolliment de menors en famílies educadores, d'acord amb el contingut establit en l'annex d'esta orde.   
Article 2  
Ordenar la publicació de la present disposició en el Diari Oficial de la Generalitat.  
Article 3  
La Carta de Servicis de l'Acolliment de Menors en Famílies Educadores estarà disponible per al públic a través de la direcció d'internet www.gva.es en l'apartat d'atenció al ciutadà o en www.gva.es/carta, a partir de la publicació de la present orde en el Diari Oficial de la Generalitat Valenciana. Tot això sense perjudici d'altres accions divulgatives que, si és procedent, s'adopten.  
València, 17 de novembre de 2006  
La consellera de Benestar Social  
Alicia de Miguel García  
ANNEX  
La protecció de menors a la Comunitat Valenciana és competència de la Conselleria de Benestar Social, que recorre per a això als programes i als servicis més adequats en cada cas.   
L'acolliment de menors en famílies educadores es va posar en marxa en l'any 1986 i consistix en l'acolliment d'un xiquet, xiqueta o adolescent, o de diversos, per persones que no tinguen amb ells una vinculació familiar ni d'afinitat prèvia, i sense que hi haja una finalitat preadoptiva. Este acolliment pot ser simple, si té caràcter temporal, o permanent, sempre que les circumstàncies del menor ho aconsellen. També pot ser d'estada temporal, en caps de setmana o vacances.  
Las direccions territorials de la Conselleria de Benestar Social a Alacant, Castelló i València disposen d'un Registre de Famílies Educadores, en què sol·liciten la seua inscripció a les famílies interessades. Són inscrites les que han sigut declarades aptes per a l'acolliment familiar de menors, una vegada completades les sessions de valoració i formació pels professionals de l'administració.  
L'acolliment de menors en famílies educadores és promogut per la Conselleria de Benestar Social perquè els menors en protecció cresquen en un ambient familiar. És fonamental comptar amb famílies disposades a convertir-se voluntàriament en família educadora, per això des d'ací animem les famílies valencianes a sol·licitar informació sobre este recurs en les direccions que figuren en l'apartat directori.   
Compromisos de qualitat amb els ciutadans  
Informació i divulgació  
. Informació actualitzada permanentment en la pàgina web de la Conselleria de Benestar Social i aprovació d'una orde de subvenció anual per a la sensibilització i captació de famílies educadores.  
. Totes les famílies interessades tindran accés a una entrevista per a proporcionar-los informació i aclarir els seus dubtes i les seues preguntes.   
Fluïdesa i fiabilitat  
. El procés de valoració i formació de les famílies educadores es realitza amb fluïdesa, sense temps morts injustificats.   
. La fiabilitat del procés de formació i valoració de les famílies que sol.licien ser inscrites en el Registre de Famílies Educadores es garantix mitjançant almenys 8 hores de formació i 3 entrevistes de valoració per família.  
Adequació i assessorament  
. Es procura la millor adequació dels menors a les famílies educadores per la qual cosa es tindrà en compte tant les característiques concretes d'ambdós com allò que se sol.licita prèviament per cada una d'elles.  
. Es garantix a totes les famílies educadores amb un menor acollit l'assessorament per part d'un equip tècnic de professionals fàcilment accessible.   
Seguiment i coordinació  
. Es realitza un seguiment continu de tots els menors acollits, que es formalitza cada mes amb almenys una reunió de coordinació entre l'equip tècnic d'assessorament a les famílies i l'administració.  
Transparència  
. Podrà seguir el grau de compliment dels compromisos d'esta Carta de Servicis, consultant els indicadors de qualitat en la pàgina web www.gva.es/carta.  
Ajude'ns a prestar un MILLOR servici  
. Ajude'ns a agilitar el nostre treball aportant-nos tota la documentació necessària i indicada en els impresos.  
. Si detecta algun error, li demanem que ens el comunique el més prompte possible perquè el puguem esmenar.  
. Si té qualsevol problema amb el nostre servici o vol aportar suggeriments li demanem que utilitze els impresos normalitzats que a l'efecte trobarà en qualsevol de les oficines de registre de la Generalitat Valenciana, o en la pàgina www.gva.es en l'apartat Servicis al Ciutadà.  
Directori de l'acolliment de menors en famílies educadores  
Horari: de dilluns a divendres de 09:00 a 14:00 h.   
Pàgina web: www.bsocial.gva.es  
Direcció Territorial de la Conselleria de Benestar Social.   
Rambla de Méndez Núñez, 41  
(Torre Generalitat)  
03826 Alacant  
Telèfon centraleta: 96 647 82 11  
Direcció Territorial de la Conselleria de Benestar Social.   
Av. Baró de Càrcer, 36  
46193 València  
Telèfon centraleta: 96 386 67 50  
Direcció Territorial de la Conselleria de Benestar Social.   
Av. Germans Bou, 81  
12015 Castelló  
Telèfon centraleta: 96 472 62 00